《宿南无寺》
明代·苏葵

南无寺前苍玉森，凤凰戛戛乘风吟。三更入枕忽惊梦，一点旅愁偏上心。

曙色未分僧出定，月华犹在鹤鸣阴。眼前景物尽诗料，得句不从天外寻。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。